วินิจฉัยว่าเป็นวัณโรคต่อมน้ำเหลืองพึ่งได้ทานยาไป4วัน อยากจะทราบว่า วัณโรคต่อมน้ำเหลืองสามารถติดต่อจากการไอ จาม และพูด เกมือนกับวัณโรคแอเรึเปล่าคะ พอดีต้องไปโรงเรียนด้วยจึงกังวลในเรื่องนี้
สวัสดีค่ะ Tinnting,หากเป็นวัณโรคต่อมน้ำเหลืองเพียงอย่างเดียว ไม่ได้มีวัณโรคปอดร่วมด้วย ก็จะไม่ติดต่อไปสู่ผู้อื่นค่ะ คือแม้เราจะไอ จาม และพูด ก็ไม่ได้ทำให้ผู้อื่นติดโรคเหมือนกับวัณโรคปอดค่ะ รวมไปถึงการทานอาหารร่วมกัน การใช้จานชามแก้วน้ำและสิ่งของอื่นๆ ร่วมกัน ก็ไม่ได้ทำให้ผู้อื่นติดโรคค่ะ ดังนั้น จึงสามารถไปเรียนและทำงานได้ตามปกติค่ะทั้งนี้ วัณโรคของอวัยวะอื่นๆ ที่ไม่ใช่ปอดนั้น เกิดจากการที่เราเคยติดเชื้อวัณโรคปอดจากผู้อื่นมาก่อน เพียงแต่เชื้อโรคไม่ได้ทำให้เกิดอาการที่ปอด และเชื้อได้เข้าสู่กระแสเลือดหรือน้ำเหลืองแล้วไปอยู่ที่อวัยวะอื่นๆ และเมื่อร่างกายเราอ่อนแอลง เชื้อจึงเพิ่มขยายจำนวนและทำให้เราเกิดอาการตามอวัยวะอื่นๆที่เชื้อไปอยู่หรืออาจเกิดจากการที่เราติดเชื้อวัณโรคปอดจากผู้อื่น และเป็นวัณโรคปอด แต่ได้รักษาจนหายแล้ว เพียงแต่อาจมีเชื้อโรคที่ยังอาจหลบซ่อนอยู่ตามอวัยวะอื่นๆ อยู่ แต่ไม่ได้ทำให้เกิดอาการ แต่เมื่อร่างกายเราอ่อนแอลง เชื้อโรคก็จะเพิ่มขยายจำนวนและทำให้เราเกิดอาการตามอวัยวะอื่นๆที่เชื้อไปอยู่ค่ะ